Manizha Talash

Manizha Talash  (persieraz  منیژه تلاش) (Kabul, Afganistan, 2002ko abenduaren 22a), b-girl Talash izen artisikoaz ere ezaguna den emakume breakdancer afganiar bat da. Errefuxiatuen Olinpiar Taldeko kide bezala parte hartu zuen 2024ko udako Olinpiar Jokoetan 

 Kirol ibilbidea 
Talashek 17 urterekin ezagutu zuen breakdance-a, Jawad izeneko mutil baten Facebookeko bideo baten bidez. Bideo-egilearekin harremanetan jartzea lortu zuen eta Kabuleko breakdance klub batean izena eman zuen, Superior Crew izenekoan, non bera zen taldea osatzen zuten 56 kideen artean neska bakarra.

Afganistango lehen breaker gisa aurkeztu zuten komunikabideek, eta zailtasunei aurre egin behar izan zien dantzak Afganistango gizartearen zati batean duen harrera negatiboagatik. Dantzan jarraitu zuen, nahiz eta bere familia aurka egon eta hiltzeko mehatxuak jaso; horietako batzuk bere akademiari egindako bi erasotan gauzatu ziren, eta hainbat hildako eragin zituzten. Hirugarrena atentatu saiakera bat izan zen, inmolatzen saiatu zena, baina poliziak atxilotu zuena. Erasoen ostean kluba ixtera behartu zuten, mehatxutzat hartzeko.

Talibanek 2021eko abuztuan Afganistan okupatu zutenean, dantzan egitea debekatu ondoren, Talashek, bere anaia txikiak eta bere akademiako dantzari talde batek Pakistanera ihes egin zuten eta Islamabaden bizi izan ziren 11 hilabetez. 2022an errefuxiatu estatusa lortu zuten, eta Espainiara iritsi ziren; handik gutxira, familiako gainerako kideak (ama eta anai-arrebak) biltzea lortu zuen. Talashek Madrilgo Vallecas auzoan du bizilekua.

2024an, Errefuxiatuen Olinpiar Taldeak Talash aurkitu zuen eta Pariseko Olinpiar Jokoetarako aukeratu zuen, bertan kirol lehiaketa honetan breakdance-aren debutean parte hartu zuen. Kalifikazio-errondan aritu zen bitartean, «Free Afghan Women» (Askatasuna emakume afganiarrentzat) mezua zuen kapa bat eraman zuen. India Sardjoe holandarraren aurka galdu zuen lehen txandan. Azkenean lelo politikoa erakutsiz Olinpiar Gutunaren 50. araua urratu zuela argudiatuta deskalifikatua izan zen. 

 Erreferentziak 

 Kanpo estekak 

Kategoria:Afganistango kirolariak
Kategoria:Kabuldarrak
Kategoria:Emakume kirolariak
Kategoria:Olinpiar Jokoak Wikiproiektua
Kategoria:Breakdance 2024ko Udako Olinpiar Jokoetan
Kategoria:Wikiemakumeok